Ek het ’n vakansieprogram van ons kerk bygewoon en ons het uitgereik na die gemeenskap om ons in Melville. Ek het te doen gekry met kindertjies uit Hotel Hope Ministries. Hoewel goed versorg, was die kindertjies erg uitgehonger vir aandag en liefde. Dit het my bewus gemaak van die armoede en swaarkry om ons terwyl ek so geseënd is. Dink net aan hoe koud dit moet wees terwyl jy op ’n sypaadjie lê, jou maag brand van die honger en jy kan nie slaap nie, want jy is te bang vir rowers. Dink net aan die klomp opmekaargepakte huisies wat nie krag, water of baksteenmure het nie. Dink net aan ’n kind op wie geskree word, wat geklap en gemolesteer word. Jy kan help deur geld te skenk vir projekte soos Hotel Hope, jy kan tydens vakansies help kosmaak vir kinderhuise, sopkombuise en plakkers-kampe, maar die belangrikste van alles is om vir die mense liefde te gee.